Prøv kræfter med parasport
– et tilbud til skoler og uddannelsesinstitutioner

## Vil du have indsigt i parasport?

Parasport er idræt for mennesker med handicap.

Vi har et underviserkorps bestående af nuværende eller tidligere idrætsudøvere med et handicap. De har en bred viden om parasport og de mange idrætter der er mulighed for.

Vores undervisere kan fortælle en personlig historie om, hvordan parasport kan løfte det enkelte menneske og bidrage til en aktiv tilværelse.

## Få en god og anderledes oplevelse med parasport

Underviserne præsenterer Parasport Danmark og forskellige idrætter, der henvender sig til fx. bevægelseshæmmede, udviklingshæmmede og synshandicappede.

Mange af vores undervisere tager udgangspunkt i deres egen personlige historie og handicap, som fx. kan være medfødt, følge af en trafikulykke, arbejdsulykke eller badeulykke.

Det vigtigste er dog den praktiske del, hvor eleverne prøver forskellige former for parasport på deres egen krop og oplever, hvor sjovt og givende det kan være at dyrke idræt i f.eks. en kørestol.

Deltagerne vil i fællesskab med medstuderende eller klassekammerater opleve aktiviteter og sportsgrene, som de ikke tidligere har prøvet. Og allervigtigst – de vil opleve, hvordan idræt for mennesker med funktionsnedsættelse kan være lige så sjovt og udfordrende som al anden idræt.

Underviserne tilpasser et grundforløb til elevernes niveau og stedets faciliteter og medbringer på dagen en trailer fyldt med idrætsrekvisitter til fx. kørestolsidræt og goalball.

Undervisningen er opdelt i en praksis-del og en teoretisk del. Der skal bruges en hal eller en gymnastiksal samt et undervisningslokale med AV-udstyr. Dette skal undervisningsinstitutionen selv sørge for.

Såvel hal/gymnastiksal som undervisningslokale skal være tilgængelig for kørestolsbrugere.

Hvad koster de?
En underviser koster, som udgangspunkt, kr. 350 pr. time + kørsel. Dertil kommer leje af rekvisitter (kørestole og andre specialrekvisitter), som koster kr. 600 for den første dag og kr. 200 pr. efterfølgende dag. Det optimale er 4 timers eller 6 timers moduler, men andet kan dog også aftales.

En underviser kan undervise én klasse (ca. 25 elever). Er der flere elever, kan der bestilles to eller flere undervisere. Dette kan aftales, når undervisningen bestilles hos vores undervisningskoordinatorer.

## Undervisningskoordinatorer

Team Nord (Region Nord- og Region Midtjylland)
**Mogens Jensen**
Skottenborg 12-14
8800 Viborg
Telefon: 20 33 50 40
E-mail: moj@parasport.dk

’

**Allan Jensen**
Skottenborg 12-14
8800 Viborg
Telefon: 40 11 49 81
E-mail: all@parasport.dk

Team Syd (Region Sydjylland)
**Alex Skærlund**
Vedelsgade 25, 4.
7100 Vejle
Telefon: 51 59 72 75
E-mail: ale@parasport.dk

Team Øst (Region Hovedstaden og Region Sjælland)
**Thomas Pedersen**
Brøndby Stadion 20
2605 Brøndby
Telefon: 51 59 72 78
E-mail: tph@parasport.dk